**โครงสร้างรายวิชาเพิ่มเติมหน้าที่พลเมือง ชั้นประถมศึกษาปีที่ 2 รหัสวิชา ส 12201**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อหน่วยการเรียนรู้** | **ผลการเรียนรู้** | **สาระสำคัญ** | **จำนวนชั่วโมง** | **น้ำหนักคะแนน** |
| 1 | เราภูมิใจในความเป็นไทย | 1) ปฏิบัติตนเป็นผู้มีมารยาทไทย2) แสดงออกถึงความกตัญญูกตเวที | - การปฏิบัติตนตามกฎ ระเบียบและหน้าที่ ตามบทบาทหน้าที่ในฐานะสมาชิกที่ดีของโรงเรียน- การแสดงความเคารพ การแต่งกาย การพูด การเดิน การนั่ง การแสดงความกตัญญูกตเวที ต่อบุคคลในโรงเรียน การแสดงออกตามมารยาทไทย เป็นพื้นฐานของความเป็นไทย | 10 | 20 |
| 2 | เรารักชาติ ยึดมั่นในศาสนา และเทิดทูนสถาบันพระมหากษัตริย์ | 3) เข้าร่วมกิจกรรมเกี่ยวกับชาติศาสนา และสถาบันพระมหากษัตริย์4) ปฏิบัติตนตามพระบรมราโชวาท หลักการทรงงาน และหลักปรัชญาเศรษฐกิจพอเพียง | - การแสดงออก และเข้าร่วมกิจกรรมเกี่ยวกับวันสำคัญของชาติ ศาสนา และสถาบันพระมหากษัตริย์ รวมถึงการปฏิบัติจนตามหลักของปรัชญาเศรษฐกิจพอเพียงเป็นพื้นฐานการเป็นพลเมืองดี | 10 | 20 |
| 3 | เราเป็นพลเมืองดีในระบอบประชาธิปไตยอันมีพระมหากษัตริย์ทรงเป็นประมุข | 5) ปฏิบัติตนตามกฎระเบียบและหน้าที่ที่ต้องปฏิบัติในโรงเรียน6) ปฏิบัติตนตามบทบาทหน้าที่ ในฐานะสมาชิกที่ดีของห้องเรียน และโรงเรียน7) ปฏิบัติตนเป็นผู้มีวินัยในตนเอง | - การปฏิบัติตนตามกฎระเบียบ และหน้าที่ตามบทบาทหน้าที่ในฐานนะสมาชิกที่ดีของห้องเรียน และโรงเรียนและมีความตั้งใจปฏิบัติหน้าที่เป็นพื้นฐานของการเป็นพลเมืองดี | 10 | 20 |
| 4 | เรามีความปรองดอง สมานฉันท์ | 8) ยอมรับความเหมือนและความแตกต่างของตนเองและผู้อื่น9) ยกตัวอย่างความขัดแย้งในโรงเรียน และเสนอวิธีการแก้ปัญหาโดยสันติวิธี | - มีความรักความสามัคคีในหมู่คณะ ไม่แย่งชิง ขัดแย้งทะเลาะเบาะแว้ง มีความเสมอภาคเท่ากันตามระบอบประชาธิปไตย ไม่เลือกที่รักมักที่ชัง ไม่กีดกัน ไม่แบ่งแยกรังเกียจเดียดฉันท์กัน มีความสำนึกเป็นอันหนึ่งอันเดียวกันอันจะนำไปสู่การอยู่ร่วมกันอย่างสมานฉันท์และอยู่ร่วมกันอย่างสันติสุข | 10 | 20 |
| **ระหว่างปี** | 80 |
| **ปลายปี/ปลายภาค (การทดสอบคุณลักษณะ)** | 20 |
|  | **รวม** | 100 |

**หน่วยการเรียนรู้**

ส 12201 หน้าที่พลเมือง 2 กลุ่มสาระการเรียนรู้สังคมศึกษา ศาสนา และวัฒนธรรม

ชั้น ประถมศึกษาปีที่ 2 ภาคเรียนที่ 1 เวลา 10 ชั่วโมง

**1. หน่ายการเรียนรู้ที่** 1 **ชื่อหน่วยการเรียนรู้** เราภูมิใจในความเป็นไทย

**2. ผลการเรียนรู้**

 1. ปฏิบัติตนเป็นผู้มีมารยาทไทย

 2. แสดงออกถึงความกตัญญูกตเวทีต่อบุคคลในโรงเรียน

 3. เห็นประโยชน์ของการแต่งการด้วยผ้าไทย

 4. ปฏิบัติตนเป็นผู้มีวินัยในตนเอง

**3. สาระสำคัญ**

 ความเป็นคนไทยแสดงออกได้จากคำพูดที่ไพเราะ และมีมารยาทในการ ยืน เดิน ที่สุภาพอ่อนน้อม การแต่งการด้วยผ้าไทยของท้องถิ่น ความกตัญญูกตเวทีต่อพ่อแม่ ครูบาอาจารย์ และผู้มีพระคุณ

**4. สาระการเรียนรู้**

มารยาทไทย

* การพูดด้วยถ้อยคำไพเราะ
* การมีกิริยาสุภาพอ่อนน้อม

ความกตัญญูกตเวทีต่อบุคคลในโรงเรียน

**5. สมรรถนะสำคัญของผู้เรียน**

 -

**6. คุณลักษณะอันพึงประสงค์**

 -

**7. ชิ้นงาน / ภาระงาน / ระหว่างจัดกิจกรรมการเรียนรู้**

-

**8. การวัดและประเมินผล**

 1. เกณฑ์การประเมิน

 2. แบบประเมินพฤติกรรมรายบุคคล

 - ครูประเมินนักเรียน

 - นักเรียนประเมินตนเอง

 - เพื่อประเมินเพื่อน

 3. บทสรุปผลการประเมิน

**9. กิจกรรมการเรียนรู้**

 **กิจกรรมที่ 1 (2 ชั่วโมง)**

 1. ครู และนักเรียนร่วมกันพิจารณาว่าเพื่อคนใดพูดด้วยถ้อยคำไพเราะพร้อมทั้งให้เหตุผลประกอบ

 2. ครูให้นักเรียนแบ่งกลุ่ม 3 กลุ่มแล้วแสดงบทบาทสมมติ

 กลุ่มที่ 1 การพูดจาด้วยถ้อยคำไพเราะต่อเพื่อน

 กลุ่มที่ 2 การพูดจาด้วยถ้อยคำไพเราะต่อพ่อแม่

 กลุ่มที่ 3 การพูดจาด้วยถ้อยคำไพเราะต่อผู้ใหญ่ – พี่

 3. ครูให้นักเรียนจับคู่แสดงบทบาทสมมติหน้าชั้นเรียน แสดงการพูดด้วยถ้อยคำไพเราะในสถานการต่างๆ เช่น การพูดขอยืมของ, การพูดขอโทษเมื่อทำผิดโดยไม่ตั้งใจ ฯลฯ

 4. ครูและนักเรียนช่วยกันอธิบายเรื่องที่ตนเองไม่เข้าใจ

 5. นักเรียนจดบันทึกการพูดด้วยถ้อยคำไพเราะด้วยตนเอง

 **กิจกรรมที่ 2 (4 ชั่วโมง)**

 1. ครูสร้างสถานการณ์จำลองการยืนต่อหน้าผู้ใหญ่ ด้วยท่าทางต่างๆ และให้นักเรียนแสดงความรู้สึก และความคิดเห็นเกี่ยวกับพฤติกรรมการยืนของนักเรียนว่าท่าทางใดดี – ไม่ดี อย่างไร ควรเสนอแนะการยืนต่อหน้าผู้ใหญ่ ควรยืนอย่างไร

 2. ครูสาธิตการเดินตามลำพัง, การเดินกับผู้ใหญ่, การเดินสวนผู้ใหญ่ และการเดินผ่านผู้ใหญ่ ควรเดินอย่างไร และให้นักเรียนฝึกปฏิบัติการเดินตามลำพัง, การเดินกับผู้ใหญ่, การเดินสวนกับผู้ใหญ่ และการเดินผ่านผู้ใหญ่ ครูและนักเรียนร่วมกันประเมินการเดินของนักเรียน

 3. ครูให้นักเรียนนั่งกับพื้นตามที่นักเรียนเคยปฏิบัติ และนั่งเก้าอี้ตาที่นักเรียนเคยปฏิบัติ ครูชี้แนะว่าท่านั่งกับพื้น และการนั่งเก้าอี้ที่นักเรียนนั่ง ไม่ถูกต้องตามมารยาทไทย การนั่งกับพื้น และการนั่งเก้าอี้ตามมารยาทไทย ควรนั่งอย่างไร ให้นักเรียนปฏิบัติการนั่งกับพื้น และการนั่งเก้าอี้ และนักเรียนประเมินนักเรียน

 4. นักเรียนวาดภาพการยืน, การเดิน หรือการนั่ง

 **กิจกรรมที่ 3 (2 ชั่วโมง)**

 1. ให้นักเรียนจับคู่กันแสดงบทบาทสมมติให้คนหนึ่งรับบทเป็นครู อีกคนหนึ่งรับบทเป็นนักเรียน แสดงวิธีการกตัญญูกตเวทีต่อครูอย่างถูกต้องเหมาะสม

 2. นักเรียนจดบันทึก หน้าที่ของนักเรียนที่มีต่อครู

**กิจกรรมที่ 4 (2 ชั่วโมง)**

 1. ครูให้นักเรียนดูวีดิทัศน์ การแงกายด้วยผ้าไทยภาคเหนือ, ผ้าไทยภาคตะวันออกเฉียงเหนือ, ผ้าไทยภาคกลาง, และผ้าไทยภาคใต้ ครูและนักเรียนร่วมกันอภิปรายถึงลักษณะความแตกต่าง และความเหมือนของการแต่งการด้วยผ้าไทยแต่ละภาค

 2. ให้นักเรียนแต่งการด้วยผ้าไทย (ที่นักเรียนมีที่บ้าน) มาที่โรงเรียนในชั้นเรียน และพูดอธิบายว่านักเรียนแต่งกายด้วยผ้าไทยแบบใด

 3. ให้นักเรียนจัดกลุ่มทำสมุดภาพ เรื่อง การแต่งกายด้วยผ้าไทย

**10. สื่อการเรียนรู้ และแหล่งการเรียนรู้**

 1. วีดิทัศน์เรื่องการแต่งกายด้วยผ้าไทย

 2. หนังสือพิมพ์ (ตัดภาพทำสมุดภาพ)

 3. ชุดผ้าไทย

**หน่วยการเรียนรู้**

ส 12201 หน้าที่พลเมือง 2 กลุ่มสาระการเรียนรู้สังคมศึกษา ศาสนา และวัฒนธรรม

ชั้น ประถมศึกษาปีที่ 2 ภาคเรียนที่ 1 เวลา 10 ชั่วโมง

**1. หน่ายการเรียนรู้ที่** 2 **ชื่อหน่วยการเรียนรู้** เรารักชาติ ยึดมั่นในศาสนา และเทิดทูนสถาบันพระมหากษัตริย์

**2. ผลการเรียนรู้**

 1. เข้าร่วมกิจกรรมเกี่ยวกับชาติ ศาสนา และสถาบันพระมหากษัตริย์

 2. ปฏิบัติตนตามพระบรมราโชวาท หลักการทรงงาน และหลักปรัชญาของเศรษฐกิจพอเพียง

**3. สาระสำคัญ**

 ชาติไทยของเราเป็นชาติที่เก่าแก่มีประวัติความเป็นมาที่ยาวนานดังนั้นจึงมีวันสำคัญที่เกี่ยวข้องกับชาติ ศาสนา และสถาบันพระมหากษัตริย์ผู้ก่อตั้งสร้างชาติอยู่ด้วยกันหลายวัน เมื่อถึงวันสำคัญ เราควรระลึกถึงเหตุการณ์สำคัญ และเข้าร่วมกิจกรรมเกี่ยวกับวันสำคัญนั้นๆ ตามโอการสที่เหมาะสมด้วยความภาคภูมิใจ

**4. สาระการเรียนรู้**

 1. กิจกรรมเกี่ยวกับชาติ ศาสนา และสถาบันพระมหากษัตริย์

 2. วันสำคัญของชาติ ศาสนา และสถาบันพระมหากษัตริย์

 3. พระบรมราโชวาท

 - ความขยัน

 - ความอดทน

 4. หลักการทรงงาน

 - การพึ่งตนเอง

 - รู้ รัก สามัคคี

**5. สมรรถนะสำคัญของผู้เรียน**

 - ความสามารถในการคิด

**6. คุณลักษณะอันพึงประสงค์**

 รักชาติ ศาสน์ กษัตริย์

**7. ชิ้นงาน/ ภาระงาน/ ระหว่างจัดกิจกรรมการเรียนรู้**

 1. เข้าร่วมกิจกรรมเกี่ยวกับชาติ ศาสนา และสถาบันพระมหากษัตริย์

 2. ปฏิบัติตนตามพระบรมราโชวาท

 3. ดำเนินชีวิตตามหลักปรัชญาของเศรษฐกิจพอเพียง

**8. การวัดและประเมินผล**

 1. เกณฑ์การประเมิน

 2. แบบประเมินพฤติกรรมรายบุคคล

 - ครูประเมินนักเรียน

 - นักเรียนประเมินตนเอง

 - เพื่อนประเมินเพื่อน

 3. แบบสรุปผลการประเมิน

**9. กิจกรรมการเรียนรู้**

 **กิจกรรมที่ 1**

* นำนักเรียนเข้าร่วมกิจกรรมเกี่ยวกับชาติ ศาสนา พระมหากษัตริย์ เช่น กิจกรรมวันพ่อ กิจกรรมตักบาตรในวันสำคัญทางศาสนา
* โดยครูและนักเรียนร่วมกันอภิปรายถึงคุณค่าและการแสดงออกถึงความรักชาติ

 **กิจกรรมที่ 2** วันสำคัญของชาติ ศาสนา และสถาบันพระมหากษัตริย์

* ครูสร้างสถานการณ์จำลองให้นักเรียนแสดงบทบาทสมมุติ
* นักเรียนเตรียมอุปกรณ์ และแสดงบทบาทสมมุติในเรื่องที่นักเรียนได้รับ
* ครู และนักเรียน ร่วมกันเชื่อมโยงความสำคัญของกิจกรรมนั้นๆ
* นักเรียนบันทึกการปฏิบัติกิจกรรมที่นักเรียนทำ

 **กิจกรรมที่ 3** พระบรมราโชวาท

* ครูนำพระบรมราโชวาท มาให้นักเรียนอภิปรายแสดงความคิดเห็น เช่น ความขยัน ความอดทน

 **กิจกรรมที่ 4** หลักการทรงงาน

* ครูนำภาพพระราชกรณียกิจของพระบาทสมเด็จพระเจ้าอยู่หัวมาให้นักเรียนศึกษา
* ร่วมอภิปรายหลักการทรงงานของพระองค์ท่าน
* นักเรียนเห็นความสำคัญ และนำมาเป็นแนวปฏิบัติในชีวิตประจำวัน

**หน่วยการเรียนรู้**

ส 12201 หน้าที่พลเมือง 2 กลุ่มสาระการเรียนรู้สังคมศึกษา ศาสนา และวัฒนธรรม

ชั้น ประถมศึกษาปีที่ 2 ภาคเรียนที่ 2 เวลา 10 ชั่วโมง

**1. หน่วยการเรียนรู้ที่** 3 **ชื่อหน่วยการเรียนรู้** พลเมืองดีในระบอบประชาธิปไตยอันมีพระมหากษัตริย์ทรงเป็นประมุข

**2. ผลการเรียนรู้**

 1. ปฏิบัติตนตามกฎ ระเบียบ และหน้าที่ที่ต้องปฏิบัติในโรงเรียน

 2. ปฏิบัติตนตามบทบาทหน้าที่ในฐานสมาชิกที่ดีของห้องเรียนและโรงเรียน

 3. ปฏิบัติตนเป็นผู้มีวินัยในตนเอง

**3. สาระสำคัญ**

 การปฏิบัติตนตามกฎ ระเบียบ และหน้าที่ ตามบทบาทหน้าที่ในฐานนะสมาชิกที่ดีของห้องเรียน และโรงเรียน และมีความตั้งใจปฏิบัติหน้าที่ เป็นพื้นฐานของการเป็นพลเมืองดี

**4. สาระการเรียนรู้**

 1. กฎ ระเบียบ และหน้าที่ที่ต้องปฏิบัติในโรงเรียน

 - การแต่งกาย

 - การเข้าแถว

 - การดูแลพื้นที่ที่ได้รับมอบหมาย

 2. บทบาทหน้าที่ของการเป็นสมาชิกที่ดีของห้องเรียนและโรงเรียน

 - การเป็นผู้นำ และการเป็นสมาชิกที่ดี

 - หน้าที่และความรับผิดชอบ

 3. คุณลักษณะของผู้มีวินัยในตนเอง

 - ตั้งใจปฏิบัติหน้าที่

**5. สมรรถนะสำคัญของผู้เรียน**

 ความสามารถในการใช้ทักษะชีวิต

**6. คุณลักษณะอันพึงประสงค์**

 มีวินัย

**7. ชิ้นงาน/ ภาระงาน/ ระหว่างจัดกิจกรรมการเรียนรู้**

 - การแต่งกายถูกระเบียบ

 - การเข้าแถวเป็นระเบียบ

 - การดูแลพื้นที่ที่ได้รับมอบหมาย

 - การเป็นผู้นำ และสมาชิดที่ดี

**8. การวัดและประเมินผล**

 1. เกณฑ์การประเมิน

 2. แบบประเมินพฤติกรรมรายบุคคล

 - ครูประเมินนักเรียน

 - นักเรียนประเมินตนเอง

 - เพื่อนประเมินเพื่อน

 3. แบบสรุปผลการประเมิน

**9. กิจกรรมการเรียนรู้**

 **กิจกรรมที่ 1 (2 ชั่วโมง)**

 1. ครูและนักเรียนร่วมกันพิจารณาว่าเพื่อนคนใดแต่งกายถูกระเบียบ และเรียบร้อย พร้อมทั้งให้เหตุผลประกอบ

 2. ครูให้นักเรียนที่แต่งกายถูกระเบียบ และเรียบร้อย เล่าวิธีการแต่งกายที่ถูกระเบียบ และเรียบร้อย ครู และนักเรียนร่วมกันสรุป

 3. นักเรียนสำรวจการแต่งกายของตนเองว่าถูกระเบียบ และเรียบร้อยหรือไม่ โดยการจับคู่สำรวจการแต่งกายของเพื่อน

 4. นักเรียนบันทึกการแต่งกาย

 **กิจกรรมที่ 2 (2 ชั่วโมง)**

 1. นักเรียนแสดงบทบาทสมมุติ จำลองการแจกสิ่งของให้นักเรียนมารับ

 2. นักเรียนแสดงความคิดเห็นเกี่ยวกับพฤติกรรมการรับสิ่งของ ของเพื่อนและตนเอง

 3. ครู และนักเรียนร่วมกันสรุปของการเข้าแถวเป็นระเบียบ

 4. นักเรียนสาธิตการเข้าแถวอย่างเป็นระเบียบ

 5. นักเรียนบันทึกการเข้าแถวเคารพธงชาติ ซื้อของ

 **กิจกรรมที่ 3 (2 ชั่วโมง)**

 1. แบ่งกลุ่มนักเรียน เล่นเกมสร้างบ้าน ให้แต่ละกลุ่มส่งตัวแทนมารับวัสดุอุปกรณ์จากครู

 2. ครูบอกกติกาและเวลาในการเล่น

 3. นักเรียนเริ่มเล่นเกม เมื่อหมดเวลา ให้นักเรียนนำเสนอผลงานและอธิบายวิธีทำ

 4. ครูและนักเรียนตรวจผลงาน ร่วมกันสรุปข้อคิดที่ได้จากการเล่นเกม

 5. ครูเชื่อมโยงประเด็นบทบาทผู้นำ และสมาชิกที่ดี การทำงานกระบวนการกลุ่ม

**กิจกรรมที่ 4 (4 ชั่วโมง)**

 1. นักเรียนอาสาสมัครเล่าประสบการณ์การทำเวรห้องเรียน

 2. ครูเชื่อมโยงให้เห็นความสำคัญของการปฏิบัติหน้าที่ที่ได้รับมอบหมาย

 3. แบ่งกลุ่มนักเรียนเวชประจำวัน (เวรสี)

 4. ครู และนักเรียนร่วมกันประเมินการทำงานกลุ่มในพื้นที่ที่รับผิดชอบ

**10. สื่อการเรียนรู้ และแหล่งเรียนรู้**

 1. สิ่งของที่ใช้แจกในสถานการณ์จำลอง

 2. เกมสร้างบ้าน

 3. วัสดุ/อุปกรณ์ประกอบการเล่นเกมสร้างบ้าน (กระดาษหนังสือพิมพ์เก่า 1 ฉบับ กระดาษกาว 1 ม้วน กระดาษ A4 1 แผ่น) ต่อ 1 กลุ่ม

**หน่วยการเรียนรู้**

ส 12201 หน้าที่พลเมือง 2 กลุ่มสาระการเรียนรู้สังคมศึกษา ศาสนา และวัฒนธรรม

ชั้น ประถมศึกษาปีที่ 2 ภาคเรียนที่ 2 เวลา 10 ชั่วโมง

**1. หน่วยการเรียนรู้ที่** 4 **ชื่อหน่วยการเรียนรู้** เรามีความปรองดอง สมานฉันท์

**2. ผลการเรียนรู้**

 1. ยอมรับความเหมือนและความแตกต่างของตนเองและผู้อื่น

 2. ยกตัวอย่างความขัดแย้งในโรงเรียน และเสนอวิธีการแก้ปัญหาโดยสันติวิธี

 3. ปฏิบัติตนเป็นผู้มีวินัยในตนเอง

**3. สาระสำคัญ**

 การยอมรับความเหมือนและความแตกต่างของตนเองและผู้อื่นสามารถยกตัวอย่างความขัดแย้งในโรงเรียนและเสนอวิธีการแก้ปัญหาโดยสันติวิธี และเป็นผู้มีวินัย มีความซื่อสัตย์ต่อตนเองและผู้อื่น

**4. สาระการเรียนรู้**

 1. ความเหมือนและความแตกต่างระหว่างบุคคลในเรื่องเชื้อชาติ ภาษา เพศ สุขภาพ ความพิการ ความสามารถ ถิ่นกำเนิด ฯลฯ

 2. ความขัดแย้งในโรงเรียน และวิธีการแก้ปัญหาโดยสันติวิธี ในกรณี

 - หน้าที่ และความรับผิดชอบ

 - การใช้ของส่วนรวม

 3. คุณลักษณะของผู้มีวินัยในตนเอง

 - ความซื่อสัตย์สุจริต

**5. สมรรถนะสำคัญของผู้เรียน**

 - ความสามารถในการแก้ปัญหา

 - ความสามารถในการใช้ทักษะชีวิต

**6. คุณลักษณะอันพึงประสงค์**

 - ซื่อสัตย์ สุจริต

 - มีวินัย

**7. ชิ้นงาน/ ภาระงาน/ ระหว่างจัดกิจกรรมการเรียนรู้**

 **ภาระงานรวบยอด**

 - การยอมรับความเหมือน และความแตกต่างของตนเองและผู้อื่น

 - การยกตัวอย่างความขัดแย้งในโรงเรียน

 - การเสนอวิธีการแก้ปัญหาโดยสันติวิธี

**8. การวัดและประเมินผล**

 1. เกณฑ์การประเมิน

 2. แบบประเมินพฤติกรรมรายบุคคล

 - ครูประเมินนักเรียน

 - นักเรียนประเมินตนเอง

 3. การสังเกตจากการร่วมกิจกรรมและตอบคำถาม

 4. การสังเกตการนำเสนอผลงานในแต่ละกลุ่ม

**9. กิจกรรมการเรียนรู้**

 **กิจกรรมที่ 1**

 1. ครูให้นักเรียนฟังเพลง “สามัคคีชุมนุม” โดยครูร้องให้นักเรียนฟังจากใบงานเนื้อเพลง

 2. นักเรียนฝึกร้องเพลงพร้อมๆ กัน จากใบงานที่ครูแจกให้

 3. ครูอธิบายเกี่ยวกับเนื้อหาในเพลงให้นักเรียนฟัง เกี่ยวกับความสามัคคี

 4. นักเรียนจดบันทึกเนื้อเพลง “สามัคคีชุมนุม” ลงในสมุดงาน

 **กิจกรรมที่ 2**

 1. ทบทวนเพลง “สามัคคีชุมนุม” จากชั่วโมงที่แล้ว

 2. ให้นักเรียนดูภาพนักเรียนที่มีสุขภาพร่างกายแข็งแรง และภาพนักเรียนที่มีสุขภาพอ่อนแอ

 3. ครูและนักเรียนร่วมกันสรุปถึงความแตกต่างของทั้งสองภาพ และร่วมกันแสดงความคิดเห็นว่า ถ้าเราเจอผู้ที่มีร่างกายอ่อนแอหรือพิการ เราควรแสดงความมีน้ำใจ ให้ความช่วยเหลือต่อเขา ไม่ควรดูถูกและรังเกียจผู้ที่มีร่างกายอ่อนแอ

 **กิจกรรมที่ 3**

 1. นักเรียนแสดงบทบาทสมมติเกี่ยวกับความขัดแย้งกันภายในโรงเรียน (โดยครูเตรียมเนื้อเรื่องและตัวนักเรียนที่จะแสดง)

 2. ครูและนักเรียนร่วมกันแสดงความคิดเห็นเกี่ยวกับความขัดแย้งจากบทบาทสมมติที่นักเรียนร่วมกันแสดง

 3. ครูแบ่งนักเรียนเป็นกลุ่ม โดยให้แต่ละกลุ่มหาวิธีการแก้ปัญหาความขัดแย้ง โดยสันติวิธี

 4. นักเรียนแต่ละกลุ่มนำเสนอวิธีแก้ปัญหาหน้าชั้นเรียน

 5. ครูและนักเรียนร่วมกันสรุปวิธีการแก้ปัญหาโดยสันติวิธีบนกระดาน

 6. นักเรียนร่วมกันอ่านและจดบันทึกลงสมุดงาน

**10. สื่อการเรียนรู้**

 1. ใบงาน

 2. เพลง “สามัคคีชุมนุม”

 3. สิ่งของที่ใช้ในการแสดงบทบาทสมมติ

 4. รูปภาพประกอบการสอน